Carmen Febres-Cordero de Ballén

Carmen Febres-Cordero de Ballén (Guayaquil, 1829 – Valparaíso, 1893ko otsailaren 22a) ekuadortar idazle eta poeta izan zen.

 Bizitza 
Carmen Febres-Cordero Guayaquilen jaio zen 1829an (beste datuen arabera, 1832an). Joaquín Francisco Febres Cordero teniente koronelaren eta María de Jesús Montoyaren alaba zen eta lau neba zituen.

1853an Aurelio Ballén de Guzmánekin ezkondu zen, eta harekin hiru seme-alaba izan zituen.

Febres-Corderoren poema gutxi dira ezagunak, baina horietako guztiak aipagarriak dira. Manuel Gallegosen arabera, egileak nerabezaroan idatzi zituen. Metrika ondo neurtu batekin inprobisatzen zituen poemak, bere talentua ondo landua zuelarik. Bere lan batzuk honako hauek dira: A mi esposo ausente, Jose Bernardo Suárezek aipagarriena jotzen duena; A una flor, A mi madre, Himno eta bere lagun Ángela Caamañori eskainitako poema bat, garai hartako hainbat antologia poetikotan agertu zena, hala nola La guirnalda literaria (1870) edo Parnaso ecuatoriano (1879). Bere poemetan, Febres-Corderok samurtasuna eta grina adierazten zituen, baina etsipenen pisuari ere amore ematen zion. Hainbat egunkari eta aldizkaritan kolaboratu zuen, hala nola La Esperanzan (Dolores Sucre eta Rita Lecumberri bezalako egileekin batzuekin batera), El espejon eta El Álbumen.

Gutxienez 1879tik Txilen bizi izan zen, eta Valparaíson hil zen 1893an.

 Erreferentziak 

 Kanpo estekak 

Kategoria:Guayaquildarrak
Kategoria:Ekuadorko idazleak
Kategoria:Emakume poetak
Kategoria:Gaztelaniazko idazleak
Kategoria:XIX. mendeko emakume idazleak